Die verliese in ons bedryf is groot, aangesien rooiluise die gasheerdier irriteer, wat hom laat krap, wat op sy beurt die haar beskadig, en gevolglik die haargehalte sowel as die prestasie van die bokke nadelig raak.
Om die probleem doeltreffend aan te spreek moet ’n mens presies dieselfde doen vir rooiluise as wat jy sou doen as jy brandsiekte van jou plaas af wil weer. Dit beteken –
Al die diere moet behoorlik gedip word, in ’n gepaste dompeldip, en moet minstens twee keer heeltemal ondergedompel word aangesien die luise om die basis van die horings en om die ore aan die lewe kan bly as die dier nie behoorlik gedip word nie. Die bokke moet ± 9 meter swem.
Luise kan ook deur skeerders van een plaas na die ander oorgedra word. As die skeerders so pas op ’n ander boer se plaas klaargeskeer het, moet hulle by hul aankoms skoon oorpakke kry.
As jy bostaande maatreëls toepas loop jy ’n baie kleiner risiko dat jou diere weer luise kry. Dit mag selfs moontlik wees om die luise geheel en al uit te roei.